Diari Oficial de la Generalitat Valenciana


Sumari del DOGV 8521, del 03-04-2019 (2019/2696)

RESOLUCIÓ de 5 de febrer de 2019, del cap del Servei Territorial d'Indústria i Energia de Castelló, per la qual es declara, en concret, la utilitat pública de la línia aèria trifàsica a 20 kV simple circuit 100-AL1/17-ST1A de STR Vinaròs 4053 des d'AP número 120352 de L/06 Benicarló nord fins a nou suport de L/02 Súnyer en el terme municipal de Sant Jordi i Vinaròs. Expedient ATLINE/2016/532/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8521

Data del DOGV
:   03-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2696


Data del document
:   05-02-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 5 de febrer de 2019, del cap del Servei Territorial d'Indústria i Energia de Castelló, per la qual es declara, en concret, la utilitat pública de la línia aèria trifàsica a 20 kV simple circuit 100-AL1/17-ST1A de STR Vinaròs 4053 des d'AP número 120352 de L/06 Benicarló nord fins a nou suport de L/02 Súnyer en el terme municipal de Sant Jordi i Vinaròs. Expedient ATLINE/2016/532/12. [2019/2696]  
  
  
Presentada sol·licitud de declaració d'utilitat pública, relativa a la instal·lació elèctrica que s'indica mes abaix i d'acord amb els següents  
  
Fets  
Primer. Que amb data 7 de desembre de 2016, Iberdrola Distribució Elèctrica, SAU, presenta un projecte de línia aèria trifàsica a 20 kV simple circuit 100-AL1/17-ST1A d'STR Vinaròs 4053 des d'AP núm. 120352 de L/06 Benicarló nord fins a nou suport de L/02 Súnyer en el terme municipal de Sant Jordi i Vinaròs (Castelló), mitjançant sol·licitud presentada en el Servei Territorial d'Energia de Castelló, expedient ATLINE/2016/532/12.  
Segon. Amb data 12 de juny de 2017, el Servei Territorial d'Indústria i Energia de Castelló emet autorització administrativa i aprovació del projecte d'execució de la instal·lació.  
Tercer. Amb data 25 de juliol de 2017, Iberdrola Distribució Elèctrica, SAU, presenta una sol·licitud de declaració, en concret, d'utilitat pública. L'esmentada sol·licitud compta entre la seua documentació amb els plànols pertinents a escala adequada, prou detallats i conté una relació concreta i individualitzada dels béns i drets afectats, i reuneix, per tant, les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart. De conformitat amb la documentació presentada, el traçat de la línia elèctrica compleix amb les condicions tècniques i de seguretat reglamentàriament establides, la qual cosa permet l'aprovació d'aquesta resolució sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
Cinqué. Ha sigut realitzada la informació pública, a què es fa referència en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, mitjançant els anuncis corresponents, publicats en el Butlletí Oficial de la Província de Castelló, el 5 de setembre de 2017; en el Diari Oficial de la Generalitat Valenciana, el 12 de setembre de 2017; en el diari El Periódico Mediterráneo de Castelló, el 19 de setembre de 2017, i en el tauler d'anuncis de l'Ajuntament de Vinaròs, el 29 d'agost de 2017, i de l'Ajuntament de Sant Jordi, el 24 d'agost de 2017. Durant el període d'informació pública de la sol·licitud s'han presentat les al·legacions següents:  
- Castellonense de Obras y Fomento Industrial, SL, titular de la parcel·la cadastral 64 del polígon 12 de Vinaròs que es correspon amb la finca número CS-VI-01, afectada pel projecte, en què manifesta diverses consideracions tant per a la manera de realitzar-se les obres com per a la valoració dels béns, i proposa, en concret, l'eliminació del Suport número 1.  
La beneficiària, en contestació de data 5 d'octubre de 2018, es reafirma en les afeccions a la finca esmentada, no considerant la proposta de variacions del Suport número 1 tipus 14C-4500 per no ser possible tècnicament eliminar la instal·lació de l'esmentat suport, ja que aquest es realitza amb tensament reduït i situat a la distància mínima respecte al suport existent núm. 120352, tipus 12C-200, recollida per normativa i reglamentació vigents, no podent-se preveure un altre tipus de muntatge.  
Per al desenvolupament de l'obra no és necessari utilitzar els serveis amb què compta la finca, i la beneficiària es compromet a mantindre els esmentats serveis en perfecte estat d'ús i que el trànsit que ocasione l'obra es realitze íntegrament i en tot moment dins de la zona d'afectació.  
La nova línia no afecta a instal·lacions existents (electricitat, telecomunicacions, etc.).  
No s'impedeix l'explotació de les zones de cultiu, per la qual cosa la servitud és compatible amb l'aprofitament agrícola, indemnitzant-se la quantitat corresponent a la valoració sobre la base de la legislació de la Llei d'expropiació forçosa.  
Sisé. Examinada la documentació aportada, la Secció d'Energia i Mines emet proposta de resolució favorable.  
  
Fonaments de dret  
Primer. Efectuats els tràmits establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Segon. Conforme a l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas.  
Tercer. Que la instrucció del procediment és competència del Servei Territorial d'Indústria i Energia segons Decret 104/2017, de 21 de juliol (DOGV 8113, 25.08.2017), pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball.  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Declarar, en concret, la utilitat pública de la línia elèctrica descrita en el fet primer d'aquesta resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests a l'efecte de l'article 52 de la Llei, de 16 de desembre de 1954 sobre expropiació forçosa concretant-se en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric, i els articles 157.1, 158, 159, 160 i 162.3 del Reial decret 1955/2000, d'1 de desembre.  
  
Segon  
Publicar i notificar aquesta resolució, d'acord amb el que s'estableix en el Decret 88/2005, de 29 d'abril, i significar que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de notificació d'aquesta resolució als titulars desconeguts o amb domicili ignorat o a aquells que, intentada la notificació, no s'haguera pogut practicar.  
L'Administració deixarà sense efecte aquesta resolució en qualsevol moment en què observe l'incompliment de les condicions imposades en aquesta.  
Aquesta autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que hi siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra aquesta resolució, que no posa fi a la via administrativa, es pot posar recurs d'alçada davant la Direcció General d'Indústria i Energia (carrer de la Democràcia, 77, ciutat administrativa 9 d'Octubre, torre 2, 46127 València) en el termini d'un mes, comptat a partir de l'endemà de la seua notificació, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 5 de febrer de 2019. El cap del Servei Territorial d'Indústria i Energia: Gerardo Nebot García.